CELEX: 32017R0331
Language: hu
Date: 2017-02-27 00:00:00
Title: A Tanács (EU) 2017/331 rendelete (2017. február 27.) a Fehéroroszországra vonatkozó korlátozó intézkedésekről szóló 765/2006/EK rendelet módosításáról

28.2.2017   
            
            
               HU
            
            
               Az Európai Unió Hivatalos Lapja
            
            
               L 50/9
            
         A TANÁCS (EU) 2017/331 RENDELETE
   (2017. február 27.)
   a Fehéroroszországra vonatkozó korlátozó intézkedésekről szóló 765/2006/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel a Fehéroroszországgal szembeni korlátozó intézkedésekről szóló, 2012. október 15-i 2012/642/KKBP tanácsi határozatra (1),
   tekintettel az Unió külügyi és biztonságpolitikai főképviselője és az Európai Bizottság együttes javaslatára,
   mivel:
   
               (1)
            
            
               A módosított 765/2006/EK tanácsi rendelet (2) tilalmat ír elő a belső elnyomás céljából felhasználható felszerelések bármilyen fehéroroszországi személy, szervezet vagy szerv részére, vagy Fehéroroszországban történő felhasználásra való kivitelére, valamint az azokkal kapcsolatos technikai segítségnyújtásra, közvetítői szolgáltatásra, finanszírozásra vagy pénzügyi támogatás nyújtására vonatkozóan.
            
         
               (2)
            
            
               A 2012/642/KKBP határozatban előírt intézkedéseket a 765/2006/EK tanácsi rendelet hajtja végre.
            
         
               (3)
            
            
               A 2012/642/KKBP határozatot módosító (KKBP) 2017/350 tanácsi határozat (3) mentesíti a biatlonfelszerelést a kiviteli tilalom alól.
            
         
               (4)
            
            
               E rendelet egyetlen rendelkezése sem érinti a 258/2012/EU európai parlamenti és tanácsi rendeletben (4) meghatározott engedélyezési követelményeket.
            
         
               (5)
            
            
               A 765/2006/EK rendeletet ezért ennek megfelelően módosítani kell.
            
         
               (6)
            
            
               Az e rendeletben előírt intézkedések érvényesülésének biztosítása érdekében e rendeletnek haladéktalanul hatályba kell lépnie,
            
         ELFOGADTA EZT A RENDELETET:
   1. cikk
   (1)   A 765/2006/EK rendelet a következőképpen módosul:
   
               1.
            
            
               az 1a. cikk a következő bekezdéssel egészül ki:
               „(4)   Az (1) bekezdés nem alkalmazandó a Nemzetközi Biatlonszövetség (NBSZ) rendezvény- és versenyszabályai biatlonfelszerelésekre vonatkozó előírásainak megfelelő, a IV. mellékletben felsorolt puskákra, lőszereikre és irányzékaikra.”;
            
         
               2.
            
            
               az 1b. cikk a következő bekezdéssel egészül ki:
               „(4)   Az (1) bekezdés nem alkalmazandó az NBSZ rendezvény- és versenyszabályai biatlonfelszerelésekre vonatkozó előírásainak megfelelő, a IV. mellékletben felsorolt puskákra, lőszereikre és irányzékaikra.”
            
         (2)   A 765/2006/EK rendelet IV. mellékletként kiegészül az e rendelet mellékletében szereplő szöveggel.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. február 27-én.
      
         
            a Tanács részéről
         
         
            az elnök
         
         K. MIZZI
      
   
   
      (1)  HL L 285., 2012.10.17., 1. o.
   
   
      (2)  A Tanács 765/2006/EK rendelete (2006. május 18.) a Fehéroroszországra vonatkozó korlátozó intézkedésekről (HL L 134., 2006.5.20., 1. o.).
   
      (3)  A Tanács (KKBP) 2017/350 határozata (2017. február 27.) a Fehéroroszországgal szembeni korlátozó intézkedésekről szóló 2012/642/KKBP határozat módosításáról (HL L 50., 2017.2.28., 81. o.).
   
      (4)  Az Európai Parlament és a Tanács 258/2012/EU rendelete (2012. március 14.) az Egyesült Nemzeteknek a nemzetközi szervezett bűnözés elleni egyezményét kiegészítő, a tűzfegyverek, részeik, alkotóelemeik és a lőszerek tiltott gyártásáról és kereskedelméről szóló jegyzőkönyve (az ENSZ tűzfegyverekről szóló jegyzőkönyve) 10. cikkének végrehajtásáról, valamint a tűzfegyverek, tűzfegyverdarabok, alkotóelemeik és lőszereik kiviteli engedélyezési, behozatali és tranzit szabályainak létrehozásáról (HL L 94., 2012.3.30., 1. o.).
   
      MELLÉKLET
      
         
            „IV. MELLÉKLET
            Az 1a. és 1b. cikkben említett, a Nemzetközi Biatlonszövetség rendezvény- és versenyszabályai biatlonfelszerelésre vonatkozó előírásainak is megfelelő puskák, lőszereik és irányzékaik, az alábbi meghatározás szerint
            Biatlonpuskák:
            
                        ex 9303 30
                     
                     
                        Más golyós fegyver sporthoz, vadászathoz, vagy céllövéshez
                     
                  Lőszer biatlonpuskákhoz:
            
                        ex 9306 21
                     
                     
                        Töltény sörétes fegyverhez
                     
                  
                        ex 9306 29
                     
                     
                        Töltényalkatrészek sörétes fegyverhez
                     
                  
                        ex 9306 30 90
                     
                     
                        Sörétes fegyvertől eltérő egyéb fegyverhez, 9302 vtsz. alá tartozó revolverekhez és pisztolyokhoz, valamint a 9301 vtsz. alá tartozó géppisztolyokhoz való töltény és ezek alkatrészei
                     
                  Irányzék biatlonpuskához:
            
                        ex 9305 20
                     
                     
                        A 9303 vtsz. alá tartozó golyós vagy sörétes fegyver alkatrésze és tartozéka”